РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 број 06-2/474-15

16. новембар 2015. године

Б е о г р а д

ЗАПИСНИК

74. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА

ЈАВНИХ СРЕДСТАВА, ОДРЖАНЕ 16. НОВЕМБРА 2015. ГОДИНЕ

 Седница је почела у 10,30 часова.

 Седницом је председавао Верољуб Арсић, председник Одбора.

 Седници су присуствовали чланови Одбора: Милош Тошанић, Горан Ковачевић, Драгољуб Зиндовић, Оливера Пешић, Никола Јоловић, Дејан Раденковић, Иван Јовановић, Момо Чолаковић и проф. др Милорад Мијатовић.

 Седници су присуствовали заменици чланова Одбора: Соња Влаховић, заменик Радмила Костића и Горан Вукадиновић, заменик Сузане Шарац.

 Седници нису присуствовали Душица Николић, Војислав Вујић, Ђорђе Стојшић, Золтан Пек и Жика Гојковић, нити њихови заменици.

 На позив председника Одбора, седници су присуствовали: Душан Вујовић, министар финансија и Ненад Мијаиловић, државни секретар у Министарству финансија.

 На предлог председника, Одбор је једногласно утврдио следећи

Д н е в н и р е д:

1. Подношење амандмана Одбора на Предлог закона о допуни Закона о буџету Републике Србије за 2015. годину.

\* \* \*

**Прва тачка дневног реда:** Подношење амандмана Одбора на Предлог закона о допуни Закона о буџету Републике Србије за 2015. годину

Председник Одбора је предложио да Одбор поднесе амандман на члан 1. Предлога закона, којим би се омогућила једнократна исплата новчаног износа и запосленима у предшколским установама. На овај начин би се изједначио статус свих запослених у систему образовања на територији Републике Србије.

 У дискусији поводом ове тачке дневног реда су учествовали Иван Јовановић, заменик председника Одбора и Душан Вујовић, министар финансија.

 На предлог председника, Одбор је једногласно одлучио да поднесе амандман на члан 1. Предлога закона о допуни Закона о буџету Републике Србије за 2015. годину.

\* \* \*

 На основу члана 156. став 3. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 157. став 6. Пословника Народне скупштине, поднео амандман на члан 1. Предлога закона.

 Представник предлагача Душан Вујовић, министар финансија, прихватио је наведени амандман Одбора.

 За известиоца Одбора на седници Народне скупштине одређен је Верољуб Арсић, председник Одбора.

\* \* \*

 Седница је завршена у 10,40 часова.

 Седница је тонски снимана.

 СЕКРЕТАР ПРЕДСЕДНИК

 Александра Шашо Верољуб Арсић,с.р.